cyanic-selkie/wikianc huggingface dataset:
Կյանք Մարսի վրա
«Մարիներ-9»
Ինֆրակարմիր սպեկտրաչափով հայտնաբերվել են մի քանի շրջաններ, որտեղ մակերևույթի ճնշումը գերազանցում է 6,1 միլիբարը։ Այդ ոլորտներում կարող է գոյություն ունենալ հեղուկ ջուր։ Բացի խիստ նվազեցված Hellas տարածքից հայտնաբերվել են երկար տարածքներ Argyre շրջանում, արևմուտքում՝ Margaritas Sinus շրջանում և Isidas Regio տարածքում, որտեղ ճնշումը հարավային ամռանը նույնպես գերազանցում է 6,1 միլիբարը։
Մարիներ ծրագիրը կյանքի նշաններ չի հայտնաբերել։
«Վիկինգ ծրագիր»
1976 թվականին «Վիկինգ-1» տիեզերական ապարատի օգնությամբ առաջին անգամ ստացվել են լավ որակի գունավոր նկարներ Մարսի վրա վայրէջքի տեղից։ Նկարներում երևում է անապատային տեղանքը՝ քարկոծված կարմրավուն հողով։ Ուղեծրային մոդուլները հայտնաբերել են ռելիեֆի դետալներ, որոնք հիշեցնում են ջրային էրոզիայի հետքեր, ինչպես նաև չորացած գետերի հուներ, ինչը վկայում է անցյալում հեղուկ ջրի առկայության մասին։
«Վիկինգ-1» և «Վիկնիգ-2» մարսյան ավտոմատ կայանները վերցրել են հողի նմուշներ՝ կյանքի առկայության մասին հետազոտություններ անելու համար։ Գրունտում հայտնաբերվել է համեմատաբար բարձր քիմիական ակտիվություն, սակայն միկրոօրգանիզմների կենսագործունեության հետքեր հայտնաբերել չի հաջողվել։ Օրգանական նյութերի հայտնաբերման փորձը (պարտադիր չէ, որ կենդանի ձևով) բացասական արդյունք է տվել։
«Ֆենիքս»
«Ֆենիքսի» առջև դրված էր Մարսի հողի մեջ բնակեցված գոտիների որոնման խնդիրը, որտեղ տեսականորեն կարող էր մանրէաբանական կյանք գոյություն ունենալ. երկրորդ խնդիրը Մարսի վրա ջրի երկրաբանական պատմության ուսումնասիրությունն էր։ Սարքի վայրէջքի վայրում (Մարսի բևեռային գլխարկի շրջան) հողի հետազոտումից հողում հայտնաբերվել է պերքլորատ, ինչը հակասում է կյանքի գոյությանը, սակայն հողի աղիության հայտնաբերված մակարդակը կենսաբանության տեսանկյունից դիտվում է որպես կյանքի համար թույլատրելի։ Վերլուծիչները ցույց են տվել նաև պարտավորված ջրի և ածխաթթու գազի առկայությունը։
«Curiosity»
Մարսագնաց «Curiosity»-ն ինքնավար քիմիական լաբորատորիա է, որը մի քանի անգամ ավելի մեծ է և ավելի ծանր, քան նախորդ մարսագնացները։ Նրա ժամանումը Մարս տեղի է ունեցել 2012 թվականի օգոստոսի 6-ին ։ Սարքը ժայռերում հայտնաբերել է օրգանական մոլեկուլներ` 3.5 միլիարդ տարի հասակով, ինչը կարող է ցույց տալ, որ նախկինում բարենպաստ կենսապայմաններ են եղել։
«Էկզոմարս»
Առաջին «Էկզոմարս» տիեզերանավը գործարկվել է 2016 թվականի մարտի 14-ին, մտել է ուղեծիր նույն թվականի հոկտեմբերի 19-ին։ Հիմնական գիտական ​​նպատակներն են Մարսի վրա անցյալում կամ ներկայում կյանքի հնարավոր հետքերի որոնումը, մոլորակի մակերևույթի վրա ջրի և այլ նյութերի բաշխման, Մարսի մակերևույթի ու շրջակա միջավայրի ուսումնասիրությունը, նրա կողմից իրականացվող թռիչքների համար ապագա վտանգների բացահայտումը, մոլորակի ընդերքի հետախուզումը` Մարսի բնակության էվոլյուցիան և հնարավորությունը ավելի լավ հասկանալու համար, ինչպես նաև տեխնոլոգիական մի շարք նպատակներ։ Երկրորդ տիեզերանավի մեկնարկը նախատեսվում է 2020 թվականին ։
Կյանքի պիտանիության հետազոտություններ
2022 թվականի ապրիլին հրապարակվել են գերմանական օդատիեզերական կենտրոնի (DLR) գիտնականների հետազոտությունները, որոնց ընթացքում հետազոտվել է Մարսի պայմաններում երկրային օրգանիզմների գոյատևման հնարավորությունը։ Քարաքոսերն ու կապտականաչ ջրիմուռները, որոնք հավաքվել են Ալպերում (մինչև 4500 մետր բարձրության վրա) և Անտարկտիդայում, տեղադրվել են Մարսի կազմ ունեցող մթնոլորտում։ Հատուկ մոդելային խցում գիտնականները վերարտադրել են Մարսի մակերևույթին գոյություն ունեցող մթնոլորտի կազմը, գրունտը, ճնշումը, ջերմաստիճանը և արևային ճառագայթումը։ Գիտափորձը տևել է 30 օր։ Այդ ընթացքում քարաքոսերն ու կապտականաչ ջրիմուռները ոչ միայն ողջ են մնացել, այլև շարունակել են ֆոտոսինթեզավորել։ Գիտափորձը հաստատել է, որ կենդանի օրգանիզմները հնարավորություն ունեն Մարսի վրա գոյատևել ժայռերի ճաքերում և փոքր քարանձավներում (ուլտրամանուշակագույն ճառագայթներից պաշտպանվելու համար), նույնիսկ երկար ժամանակ այնտեղ մնալուց հետո։
Մի կողմից, դա նշանակում է, որ Մարսի վրա կարող է գոյություն ունենալ արտերկրային կյանք։ Մյուս կողմից, հաստատում է ապագա շփումների ժամանակ Երկրի օրգանիզմների կողմից Մարսի մակերևույթի հնարավոր աղտոտման վտանգը ։
2012 թվականի վերջին ռուս և ամերիկացի կենսաբանները հրապարակել են Թայմիր թերակղզում 400 մետրանոց հորերում հայտնաբերված էքստրեմոֆիլ բակտերիաների շտամների հետազոտության արդյունքները։ Ռիբոսոմային ՌՆԹ-ի կառուցվածքի վերլուծությունը ցույց է տվել, որ դրանք բոլորն էլ վերաբերում են այսպես կոչված կարնոբակտերիաներին։ Նրանց բազմացումից հետո գիտնականները դրանք տեղադրել են արհեստականորեն վերստեղծված Մարսյան պայմաններում։ Բակտերիաների վեց շտամներ գոյատևել և շարունակել են աճել և բազմապատկվել, չնայած շատ դանդաղ։ Կենսաբանների խոսքերով՝ այդ մանրէները կարող են աճել զրոյական կամ բացասական ջերմաստիճանների դեպքում, ինչպես նաև ճնշում գործադրել, որը 200 անգամ ցածր է Երկրի մթնոլորտի նորմալ արժեքից։ Մանրէների տեսակներից մեկը, որը փորձնականորեն կոչվում էր «WN 1359», իրեն ավելի լավ է զգացել Մարսի պայմաններում, քան երկրային ջերմաստիճանի, ճնշման և թթվածնի քանակի դեպքում։ Մնացած բակտերիաների 55 շտամները, ինչպես նաև այլ կարնոբակտերիաները նույնպես կարող են հանդուրժել սառեցումը և ցածր ճնշումը, բայց ոչ այնքան լավ, որքան «WN 1359»-ը ։
2017 թվականին Էդինբուրգի համալսարանի գիտնականներ Չարլզ Կոկելը և Ջենիֆեր Վադսվորթը տեղեկություններ են հրապարակել մոլորակի մակերևույթին պերքլորատների առկայության պատճառով Մարսի՝ միկրոօրգանիզմների գոյության համար ոչ պիտանի լինելու մասին ։
Կյանքի հնարավոր հետքերի հայտնաբերում
Երկիր մոլորակից դիտարկումների և «Մարս-Էքսպրես» տիեզերական սարքավորման տվյալների համաձայն՝ Մարսի մթնոլորտում մեթան է հայտնաբերվել։ Ավելի ուշ՝ 2014 թվականին, ՆԱՍԱ-ի «Curiosity» մարսագնացը Մարսի մթնոլորտում մեթանի պարունակության աճ է արձանագրել ։ Մարսի պայմաններում մեթանը բավականին արագ քայքայվում է, ուստի պետք է գոյություն ունենա դրա համալրման մշտական աղբյուր։ Նման աղբյուր կարող է լինել երկրաբանական ակտիվությունը (բայց Մարսի վրա գործող հրաբուխներ չեն հայտնաբերվել) կամ բակտերիաների կենսագործունեությունը ։ 2018 թվականին հրապարակվել են Մարսի վրա մեթանի կոնցենտրացիայի սեզոնային փոփոխությունների մասին տվյալները ։
«Curiosity» մարսագնացի կողմից արված լուսանկարներում հայտնաբերվել են այնպիսի օբյեկտներ, որոնք էական նմանություններ ունեն երկրի վրա ցիանոբակտերիալ «կառուցվածքների» հետ։ Սա կարող է վկայել հեռավոր անցյալում Մարսի ջրամբարների հատակին միկրոօրգանիզմների կենսագործունեության մասին։ Այս ոլորտում ուսումնասիրությունը իրականացրել է Հին Դոմինիոն (Old Dominion University) համալսարանի երկրաբան Նորա Նոֆկեն (Nora Noffke)։ Նա մանրամասն համեմատել Է Երկրի վրա ցիանոբակտերիալ «բնակավայրերի» տեսքը, որը զարմանալիորեն նման է Մարսի կառուցվածքին։ Ցիանոբակտերիալ մատերը բակտերիաների բազմաշերտ համայնքներ են, որոնք իրենց կենսագործունեության արդյունքում պինդ մասնիկներից ձևավորում են հատուկ կառույցների երկու տեսակ կամ ստրոմատոլիտ և MISS (Microbially Induced Sedimentary Structures) «կառուցվածքներ»։ Նոր աշխատանքում Նոֆկեն ուսումնասիրել Է «Curiosity» մարսագնացի լուսանկարները, որոնցում պատկերված են Գիլեսփի Լեյքի ապարները, որտեղ ժամանակին, շատ հավանական է, լիճ կար։
Անցկացված վերլուծության արդյունքում Նոֆկեն հանգել է այն եզրակացության, որ այդ օբյեկտները մի շարք հատկանիշներով շատ նման են երկրային MISS-ին, ինչը կարող է վկայել Կարմիր մոլորակի անցյալում միկրոօրգանիզմների ակտիվության մասին։
2018 թվականի հունիսին ՆԱՍԱ-ի մասնագետները հայտարարել են, որ «Քյուրիոսիթի» մարսագնացի օգնությամբ իրենց կողմից Գեյլի խառնարանում հայտնաբերվել են մի շարք օրգանական միացությունների մոլեկուլներ ։
2019 թվականի հունիսին ՆԱՍԱ-ի մասնագետները հայտարարել են, որ «Քյուրիոսիթի» մարսագնացը Մարսի մթնոլորտում արձանագրել է մեթանի ռեկորդային բարձր պարունակություն՝ մոտավորապես 21 միլիարդանոց բաժին, թեև դրա սովորական պարունակությունը կազմում է շուրջ 7 միլիարդ։ Երկրի վրա մեթանը ձևավորվում է մանրէաբանական կյանքի կենսագործունեության արդյունքում ։
Ուիլյամ Ս. Ռոմոզերը (Օհայոյի համալսարան) 2019 թվականի նոյեմբերի 19-ին ամերիկյան էնտոմոլոգիական ընկերության Ազգային ժողովում հայտարարել է, որ հայտնաբերել է միջատանման և սողունանման կյանքի ձևեր ՆԱՍԱ-ի մարսագնացների, այդ թվում՝ «Curiosity» մարսագնացի կողմից Երկիր փոխանցված լուսանկարներում ։ Սակայն հակառակորդները հակված են բացատրել «Ռոմոզերի օբյեկտները» պարեյդոլիայով ։
Արտաքին հղումներ
Կատեգորիա:Մարս մոլորակ Կատեգորիա:Կյանք Կատեգորիա:Մանրէաբանություն Կատեգորիա:Աստղակենսաբանություն Կատեգորիա:Ուֆոլոգիա Կատեգորիա:Աստղագիտություն Կատեգորիա:Վիքիպեդիա:Ընտրյալ հոդվածներ
(8900) AAVSO
(8900) AAVSO, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 24-ին Դենիս դի Սիկոյի կողմից Սադբուրիյում ։
Միջին հեռավորությունը Արեգակից կազմում է 2,537901 ա. մ., առավելագույնը մոտենում է 2,1683 ա. մ. հեռավորության վրա և հեռանում 2,9075 ա. մ. ։ Արեգակի շուրջ մեկ ամբողջական պտույտ է կատարում 1476,76 երկրային օրվա ընթացքում, իր ուղեծրով շարժվելով միջինում 0,243777 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,73° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Դենիս դի Սիկոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իլիչովկա (գյուղ, Կրասնոլիմանի շրջան)
2001 թվականի տվյալներով Իլիչովկա գյուղում բնակվում էր 263 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոլիմանի շրջանի բնակավայրեր Կատեգորիա:Ուկրաինայի գյուղեր
Էվրիդոմե (արբանյակ)
Էվրիդոմե (Εὐριδόμη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2001 թվականին, սկզբում արբանյակը ստացել է S/2001 J 4 ժամանակավոր անվանումը ։
Էվրիդոմեն ունի մոտ 3 կմ տրամագիծ, և պտտվում է Յուպիտերի շուրջ միջինում 23 231 000 միլիոն կմ հեռավորության վրա, 723,359 օրվա ընթացքում ։ Արբանյակի ուղեծրի թեքումը կազմում է 149° խավարածրի հարթության նկատմամբ (147° Յուպիտերի հասարակածի նկատմամբ), իսկ էքսցենտրիսիտետը 0,3770 է ։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության աստվածուհի Էվրիդոմեի անունով, ով որոշ աղբյուրներում նշվում է որպես քարիտների մայր ։
Էվրիդոմեն պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Sanzaru Games
Sanzaru Games, ամերիկյան ընկերություն, որը զբաղվում է համակարգչային խաղերի մշակմամբ, հիմնվել է 2007 թվականին Կալիֆոռնիայում։ Գլխավոր գրասենյակը տեղակայված է Ֆորստեր Սիթիում։ 2008 թվականին ընկերությունը թողարկեց իր առաջին խաղը՝ Ninja Reflex, որը նախատեսված էր Windows, Nintendo DS և Wii համար։ Ընկերության երկրորդ խաղը դարձավ Secret Agent Clank-ը, մշակված High Impact Games-ի կողմից նախատեսված PlayStation Portable և PlayStation 2-ի համար։ Խաղի թողարկումը PlayStation 2-ի համար կայացավ 2009 թվականի մայիսի 26-ին։ Ընկերության երրորդ խաղը՝ The Sly Trilogy-ն էր, Sucker Punch Productions ստուդիայի կողմից մշակված խաղ, որը նախատեսված էր PlayStation 2-ի համար, և իրենից ներկայացնում էր Sly Cooper խաղի կատարելագործված տարբերակը։ 2010 թվականի նոյեմբերին թողարկվեց խաղի տարբերակը PlayStation 3-ի համար։ Հետագայում, ստուդիան Big Fish Games-ի հետ միասին սկսեց զբաղվել Mystery Case Files։ The Malgrave Incident խաղի մշակմամբ, որը նախատեսված էր Wii-ի համար։ Խաղը թողարկվեց 2011 թվականի հուլիսին։ 2013 թվականին ընկերությունը թողարկեց Sly Cooper։ Thieves in Time և Bentley’s Hackpack խաղերը նախատեսված PlayStation 3 և PlayStation Vita համար։
Ծանոթագրություններ
Կատեգորիա:Համակարգչային խաղեր արտադրողներ այբբենական կարգով
EFootball Pro Evolution Soccer 2020
eFootball Pro Evolution Soccer 2020, (կարճ՝ eFootball PES2020), ֆուտբոլային սիմուլյատոր ոճի խաղ մշակված PES Productins-ի և թողարկված Konami-ի կողմից, Microsft Windows, PlayStation 4, Xbox One, Android և IOS-ի համար ։ Խաղը Pro Evolution Soccer խաղաշարքում 19-րդ է, որ թողարկվեց 2019 թվականի սեպտեմբերի 10-ին։ Խաղի այս տարբերակի անունը կրել է որոշակի փոփոխություն՝ անվան սկզբնամասում ավելացել է «eFootball»-ը, ինչը արտացոլում է խաղի առցանց խաղալու հնարավորությունը։ Լեոնել Մեսսին վերադարձել է խաղի կազմին, որտեղ նա վերջին անգամ հայտնվել էր Pro Evolution Soccer 2011-ի ժամանակ ։
Բարսելոնա ՖԱ
Հայտարարվեց, որ Konami-ի և Բարսելոնայի միջև կնքված պայմանագիրը թարմացվել է, ինչն էլ նշանակում է, որ իսպանական ակումբը շարունակում է մնալ eFootball PES 2020-ում ։
Մանչեսթեր Յունայթեդ
Մանչեսթեր Յունայթեդը և Konamin նույնպես կնքեցին պայմանագիր ինչն էլ ասում է այն մասին, որ խաղացողները կարող են տեսնել Մանչեսթեր Յունայթեդի պաշտոնական լոգոն, մարզադաշտը և լիզենզավորված խաղացողներին։ Ակումբի ներկայիս կազմը նույնպես ստեղծել է ամբողջ մարմին սկանավորման շնորհիվ, ինչն էլ թույլ է տալիս ավելի իրական տեսք հաղոդել խաղին ։
Բավարիա Մյունխեն
Դեմո տարբերակի թողարկումից հետո, որը կայացավ 2019 թվականի հուլիսի 30-ին, Մյուխենյան Բավարիան դարձավ խաղի պաշտոնական հովանավորներից մեկը ։ Հասանելի է դարձել նաև Բավարիայի տնային մարզադաշտը՝ Ալյանց Արենանան։
Յուենտուս
Յուվենտուսը 25 տարվա մեջ առաջին անգամ Konami-ի հետ կնքեց բացառիկ պայմանագիր։ Խաղացողները կարող են խաղում տեսնել ակումբի մարզահագուստը, ֆուտբոլիստների անունները և տնային մարզադաշտը ։
Արսենալ
2019 թվականի հունիսի 28-ին, Արսենալը հայտարարեց, որ կնքել է 3 տարվա բացառիկ համագործակցության պայմանագիր Konami-ի հետ, և այսպիսով խաղում կհայտնվի խիստ մանրամասն մշակված Էմիրեյթս մարզադաշտը ։
Խաղային ռեժիմներ
Խաղում ավելացել է նոր ռեժիմ, որ կրում է Matchday անունը ։
Բարի գալուստ Վայկիկի (հեռուստասերիալ)
Բարի գալուստ Վայկիկի, հարավկորեական հեռուստասերիալ նկարահանված 2018 թվականին, դերակատարներն են՝ Կիմ Ջունգ Հյունը, Լի Յի Կյունգը և Սոն Սունգ Վոնը։ Հեռարձակվել է JTBC հեռուստաալիքով յուրաքանչյուր երկուշաբթի և երեքշաբթի օրերին ժամը 23:00-ին: Նկարահանվել է 2018 թվականի փետրվարի 5-ից մինչև 2018 թվականի ապրիլի 17-ը  ։
EFootball Pro Evolution Soccer 2020
Խաղային ռեժիմներ
«Մաստեր լիգան» նույնպես ստացել է մի շարք թարմացումներ, առաջին հերթին ավելացել են սյուժետային տեսարանները՝ մարզումները, մամլո ասուլիսները, հանդիպումները, որոնք հիմնականում իրականացվում են տվյալ խաղացողների պատասխանների միջոցով։
Առաջնություններ
Խաղում 18 առաջնություններ ամբողջությամբ լիցենզավորված են։ Այդ առաջնությունները ունեն իրական խաղացողներ, համարներ և լոգոտիպներ, սակայն բրազիլական առաջնության որոշ խաղացողներ դեռևս հայտնվում են ընդհանուր անուններով ։ Խաղում ավելացվել են երեք նոր լիցենզավորված առաջնություններ՝ իտալական Serie A և Serie B և բրազիլական Campeonato Brasileiro Série B ։
Բարի գալուստ Վայկիկի (հեռուստասերիալ)
Սյուժե
Դրաման երեք երիտասարդ տղաների մասին է, ովքեր գալիս են վարելու «Վայկիկի» անունով անհաջող հյուրատունը։ Բարդությունները սկսվում են, երբ իրենց հյուրատուն է այցելում միայնակ մայրը իր երեխայի հետ։
EFootball Pro Evolution Soccer 2020
Առաջնություններ
Konami-ն 2014 թվականից ի վեր պահպանում է AFC Champions League-ն, PES 2020-ում այն նույնպես կա ։
Բարի գալուստ Վայկիկի (հեռուստասերիալ)
Վարկանիշ
Միջազգային հեռարձակում
EFootball Pro Evolution Soccer 2020
Առաջնություններ
Այս խաղում անգլիական Պրեմիեր Լիգան (բացի Մանչեսթեր Յունայթեդից ու Արսենալից), Անգլիայի ֆուտբոլային լիգայի առաջնությունը, իսպանական Լա Լիգան (բացառապես Բարսելոնաից և Մալյորկաից) և Segunda División շարունակում են մնալ առանց լիցենզիայի, ինչպես և նախկին տարբերակում։ Սակայն այս առաջնություններում հասանելի կլինեն իրական խաղացողներ։ Serie A-ի բոլոր թիմերը, բացի Բրեշիաից լիցեզնավորված են։
Բարի գալուստ Վայկիկի (հեռուստասերիալ)
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:Կորեերեն հեռուստասերիալներ
EFootball Pro Evolution Soccer 2020
Ծանոթագրություններ
Կատեգորիա:Xbox One տեսախաղեր Կատեգորիա:PlayStation 4 տեսախաղեր Կատեգորիա:Windows տեսախաղեր Կատեգորիա:Սպորտային տեսախաղեր Կատեգորիա:Համակարգչային խաղեր Կատեգորիա:IOS խաղեր
Բարդենաս Ռեալես
Բարդենաս Ռեալես (երբեմն՝ Bárdenas Reales), կիսաանապատային բնական շրջան, կամ բեդլենդ, 42000 հեկտար (420 կմ^2; 104000 ակր) Նավառայից (Իսպանիա) հարավ-արևելք։ Հողերը կազմված են սոսնձից, կավճից և ավազաքարերից և քայքավել են ջրից, քամուց՝ ստեղծելով զարմացնող ձևավորումներ, կիրճեր, սարահարթեր, աղյուսակային կառույցներ և մեկուսացված բլուրներ,որ կոչվում են գլուխներ։ Բարդենաս Ռեալեսին պակասում են քաղաքային տարածքներ, բուսականությունը սակավ է և շատ հոսանքներ, որ անցնում են այս տարածքով ունեն ընդգծված սեզոնային հոսք և մնում են չոր տարվա մեծ մասը ։
Տեղանք
Բարդենասը Նավառայի հարավ-արևելքում է, սահմանակից է Արագոնին։ Այն գտնվում է գտվում է Էբրո գետահովտի մեջտեղում Յուգո լեռան և Սինկո Վիլլասին պատկանող Սարագոսա տարածքի ստորոտում։ Այն կիլոմետր է հյուսիսից հարավ և 24 կլիմետր արևելքից-արևմուտք և բարձրությունը տատանվում է 280 և 659 մետրերի միջև։ Տարածքը 41․845 հեկտար է (418․45 քառակուսի կմ, 103․400 ակր) ։ Կան միայն տասնվեց քաղաքապետարաններ, որոնցից տասներեքը Նավառռայում են և երեքը Սարագոսայի շրջանում են։ Նավառռայի շրջանում գտնվողներն են՝ Վալտիեռա, Արգեդաս, Կարկաստիյո,Սանտակարա, Մելիդա, Ռադա, Կապարոսո, Վիյաֆրանկա, Կադրեիտա, Տուդելա,Կաբանիյյաս, Ֆուստինյանա և Բունիել, մինչ Սարագոսայում գտնվողներն են՝Տաուստեն, Էխեա դե լոս Կաբայերոս և Սադաբա։
Լաս Բարդենասը բաժանված է մի քանի հստակ տարածքներ, որոնք հիմնականում ընդգրկում են երկու, Սև Բարդենա և Սպիտակ Բարդենա, բայց կան այլ ավելի փոքր մեծ եզակիություն ունեցող տարածքներ ։
Սպիտակ Բարդենա
Այն կենտրոնական տարածքն է և ավելի շատ անապատ է։ Ռելիեֆը այստեղ հարթավայրային է և ունի խորը կիրճեր, որոնց միջով գետերը հոսում են։ Այս Բարդենան իր անունի համար պարատական է իր տարածքի սպիտակ վազներին, որոնք տարածվում են մակերևույթով հողի մեջ ջիպսումի առատության հետևանքով։
Սպիտակ Բարդենան բաժանվում է երկու; Սպիտակ ցածր և Սպիատկ բարձր մասերի։ Առաջինը ամենամռայլն է, որը տարածվում է Պիսքիերայից Եգուարասից դեպի Կարկաստիյո։
Սև Բարդենա
Սև Բարդենան գտնվում է Արագոնի ինքնավար համայնքի հետ սահմանի մոտ գտնվող տարածքում։ Ձևավորված լինելով տարբեր բարձրության հարթավայրերով և կտրված լինելով ժայռերի ստորոտներից հոսող գետերով, Բարդենասի այս մասը ծածկված է բուսականությամբ։
Կենտրոնական հարթավայր
Կա կենտրոնական հարթավայր, որը տարածվում է իրեն շրջապատող տարածքի շուրջը, որտեղ հասկ է աճում։ Այն ձևավորում են Երրորդական և Չորրորդական հողերը, որոնք բարձրացել են ճնշման արդյունքում, որը կապված է Պիրենեյան թերակղզու և Կենտրոնական Իսպանիայի լեռների ստեղծման հետ, որոնք դարձան Էբրոյի ջրամբարի փլուզման պատճառը, որն իրենից ներկայացնում էր ծովին նմանող ներքին շերտ շրջապատված Կատալոնական ափամերձ շրջանով։ Այստեղի նստվածքները քայքայվել էին Իոսինի ազդեցությամբ։ Սա ձևավորեց մանրախիճ և ավազաքարեր, որ մնացին վերևի մասում, լավ ավազը, սոսինձը և կրաքարը զբաղեցնում էին ներքևի լանջի տարածքը։ Սոսինձը մնաց կնետրոնում և կրաքարն ու ջիփսումը ձևավորեցին եզրերը։ Մանրախճերը, ավազահատերը և սոսինձը ասոսցացվում էին ալուվիալ հանքավայրերի հետ։ Սոսնձի և ավազհատերի խառնուրդը առաջացրին երկու լեռնաշղթաներ կենտրոնի և պարագծի միջև։ Նստվածքները կարող էին լինել չորս մետր․ Տաս միլիոն տարի առա, ջրամբարը բացվեց դեպի Միջերկրական ծով և սպառվեցին, որը թողեց, որ Էբրոյի հարավում սկսի ջրի էրոզիա, որն էլ իր հերթին վերածեց այն հարթ տարածքի։ Էրոզիան համապատասխանաբար փափուկ և կոշտ նյութերի խառնուրդ է ։
Արտաքին հղումներ
Կատեգորիա:Իսպանիայի աշխարհագրություն Կատեգորիա:Անապատներ այբբենական կարգով Կատեգորիա:Անապատներ Կատեգորիա:Իսպանիայի աշխարհագրական օբյեկտներ Կատեգորիա:Բնօրինակում անաղբյուր հոդվածներ
Լյուչիա Ստուրձա-Բուլանդրա
Լյուչիա Ստուրձա-Բուլանդրա (Sturdza-Bulandra, ), ռումին դերասանուհի։ ՌԽՀ ժողովրդական արտիստուհի (1951)։ Բեմելը՝ 1898 թվականին՝ Բուխարեստի ազգային թատրոնում։ ՌԽՀ պետական մրցանակի դափնեկիր (1952)։
Գործունեություն
1914 թվականին, Տ․ Բուլանդրայի հետ կազմակերպել է թատերախումբ, որը հետագայում դարձել է թատրոն (Ստուրձա-Բուլանդրան եղել է դերասանուհի, ռեժիսոր), ուր բեմադրվել են ազգային դրամատուրգիայի երկեր և դաստիարակվել ռումին լավագույն դերասանները։ 1941 թվականին թատերախումբը ցրվել է՝ շենք չունենալու պատճառով։ Ստուրձա-Բուլանդրան փոխադրվել է Բուխարեստի Մունիցիպալ թատրոն (1947 թվականին՝ նաև տնօրեն, 1961 թվականից կոչվել է Ստուրձա-Բուլանդրայի անունով)։ Դերերից են՝ Մարիա Ստյուարտ (Շիլլերի «Մարիա Ստյուարտ»), Վասսա Ժելեզնովա (Գորկու «Վասսա Ժելեզնովա»), Դինեսկու (Լովինեսկուի «Ավերված միջնաբերդ»)։ 1930-1961 թվականներին՝ Բուխարեստի կոնսերվատորիայի պրոֆեսոր, 1957-1961 թվականներին՝ ռումինական թատրոնի և երաժշտության գործիչների ասոցիացիայի նախագահ։
Ինքնաթիռներ (մուլտֆիլմ)
«Ինքնաթիռները» (Planes), լիամետրաժ համակարգչային մուլտֆիլմ, DisneyToon Studios-ի պրոդյուսերությամբ, որը թողարկվել է Walt Disney Pictures-ի կողմից։ Մուլտֆիլմի համաշխարհային պրեմիերան տեղի է ունեցել 2013 թվականի օգոստոսի 9-ին։
Լյուչիա Ստուրձա-Բուլանդրա
Ֆիլմեր
1943 թվականին նկարահանվել է իտալական Artisti Associati ընկերության և Ռումինիայի ազգային կինոյի հետ համատեղ ստեղծված ռումինա-իտալական «Escadrila albă» (Սպիտակ ջոկատ) ֆիլմում (ռեժիսոր` Յոն Սավա)։
Կատեգորիա:Ռումինացի դերասաններ Կատեգորիա:1873 ծնունդներ Կատեգորիա:1961 մահեր Կատեգորիա:Անձինք նամականիշերի վրա Կատեգորիա:Բուխարեստի համալսարանի շրջանավարտներ
Ինքնաթիռներ (մուլտֆիլմ)
Սյուժե
Գործողությունները տեղի են ունենում «Մեքենաներ» մուլտֆիլմի աշխարհում։ Դաստի Պոլեյպոլե`համեստ աշխատասեր ինքնաթիռ, որն աշխատում է գավառական օդանավակայանում որպես գավառական գյուղատնտեսական փոշեցիր։ Սակայն դա նրան չի խանգարում երազել նրա մասին, որ գոնե մի անգամ մասնակցի ամենաարագ ինքնաթիռների համաշխարհային մրցարշավին։ Սակայն Դաստին վախենում է բարձրությունից։ Այդ պատճառով, երբ նա պատահաբար դառնում է մրցարշավի մասնակիցներից մեկը, նա ստիպված էր օգնություն խնդրել ծովային ավիացիայի վետերանից՝ պաշտոնաթող արված Շկիպերից։ Իմաստուն ուսուցչի շնորհիվ Դաստին կարող է հաղթահարել իր թուլությունները և մարտահրավեր նետել չեմպիոն Ռիփսլինգերին, իսկ ողջ աշխարհը սրտի թրթրիռով կհետևի այդ մրցարշավին։
Արտաքին հղումներ
Կատեգորիա:Դիսնեյի մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:2013 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան մուլտֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:3D մուլտֆիլմեր Կատեգորիա:Ամերիկյան ֆենտեզի կինոկատակերգություններ
Միզանդրիա
Միզանդրիա, ատելություն, արհամարհանք կամ կանխակալ կարծիք է տղամարդկանց կամ տղաների նկատմամբ ։ «Միզանդրիստ» բառի ձևը կարող է օգտագործվել որպես ածական ։
Ստուգաբանություն
Միզանդրիան բաղկացած է հունարեն misos (μῖσος, «ատելություն») և anēr, andros (ἀνήρ, ἀνδρός; «տղամարդ») բառերից ։ Բառը կիրառվել է դեռևս 19-րդ դարում, իսկ 1871 թվականին օգտագործվել է The Spectator ամսագրում ։ Ի հայտ է եկել Webster's Third New միջազգային բառարանում՝ 1952 թվականին։ Ֆրանսերենից (misandrie), գերմաներեն (Männerhass) թարգմանությունը (տղամարդկանց նկատմամբ ատելություն) գրանցվել է 1803 թվականին ։ Միզոգենիան (ատելություն կանանց կամ աղջիկների նկատմամբ) հակադիր է միզանդրիային։ Տերմինները նման են, բայց ակնհայտ նշանակությունը անդրոֆոբիան է, որը վախն է տղամարդկանց նկատմամբ ։ Գրող Հելեն Փլուքրոսը պնդում էր, որ անդրոֆոբիան ավելի հաջող տերմին է այն իրավիճակներում, երբ տղամարդկանց հանդեպ խորշանքն առաջանում է վախից ։
Տղամարդկանց փոխարինելիություն
Մանկավարժ և ակտիվիստ Վարեն Ֆարելը գրել է իր հայացքների մասին, թե ինչպես են տղամարդիկ յուրահատուկ ձևով մարգինալացվել և ինչպես են նրանք դա անվանում «փոխարինելիություն»․ եղանակ ըստ որի բավականին վտանգավոր զբաղմունքներ, հատկապես զինվորական գործն ու հանքագործությունը պատմականորեն կատարվել տղամարդկանց կողմից և մնացել են այդպիսին առ այսօր։ Իր «Միֆ տղամարդկանց իշխանության մասին» (The Myth of Male Power) գրքում Ֆարելը պնդում էր, որ նահապետական հասարակությունը չի ստեղծում կանոններ որոնք կնպաստեն կականց հաշվին տղամարդկանց գնահատմանը ։
Ինչ վերաբերվում է տղամարդկանց փոխարինելիությանը, սոցիալական հեոգեբան պրոֆեսոր Ռոյ բաումեստերը գրել է․
Ֆեմինիստական շարժման մեջ
Ակադեմիկոս Ալիս Էչոլսը իր «Խիզախիր լինել վատը․ արմատական ֆեմինիզմն Ամերիկայում» (Daring To Be Bad: Radical Feminism in America) գրքում պնդում էր, որ արմատական ֆեմինիստ Վալերի Սոլանասն, առավել հայտնի 1968 թվականին Էնդի Ուորհոլի վրա կատարած մահափորձով, ցուցադրեց միզանդիրայի ծայրահեղ մակարդակ։ Նա դա համեմատում էր այդ ժամանակի այլ արմատական ֆեմինիստների հետ՝ իր SCUM Manifesto տրակտատում։ Էչոլը սահմանեց․
Հասարակական դիրքորոշում
Տղամարդկանց իրավունքների ակտիվիստները և այլ տղամարդկանց աջակցող խմբեր քննադատեցին ժամանակակից օրենքները՝ կապված ամուսնալուծությունների, ընտանեկան բռնությունների և բռնաբարությունների հետ, որպես ինստիտուցիոնալ միզանդրիայի օրինակ ։
Տղամարդկանց նկատմամբ ամբիվալենտ սեքսիզմի վերաբերյալ ուսումանսիրելով քոլեջի 488 ուսանողների, հետազոտողները հայտնաբերեցին, որ իրենց ֆեմինիստ չհամարող կանայք ավելի մեծ հավանականությամբ կթշնամանան տղամարդկանց նկատմամբ քան ֆեմինիստները, բայց նաև մեծ հավանականությամբ կունենան բարյացակամ վերաբերմունք տղամարդկանց նկատմամբ ։
503 հետերոսեքսուալ կանանց ուսումնասիրության արդյունքում սոցիալական հոգեբանները հայտնաբերեցին զուգորդություններ կապվածության ձևերի և տղամարդկանց նկատմամբ կանանց թշնամական սեքսիզմի միջև ։
Գրականություն
Կատեգորիա:Սեռ Կատեգորիա:Սեքսուալություն և սեռով պայմանավորված նախապաշարմունքներ Կատեգորիա:Խտրականություն Կատեգորիա:Սեքսիզմ
Սոցիալիստական ինտերնացիոնալ
Սոցիալիստական ինտերնացիոնալ, Սոցինտերն (ՍԻ), սոցիալ-դեմոկրատական կուսակցությունների միջազգային միավորում։ Հիմնականում բաղկացած է ժողովրդավարական սոցիալիստական, սոցիալ-դեմոկրատական և աշխատանքային քաղաքական կուսակցություններից և այլ կազմակերպություններից։
Հիմնադրվել է 1951 թվականին, Մայնի Ֆրանկֆուրտում։ Իր գաղափարախոսությամբ և սկզբունքներով սերում է ռեֆորմիստական 2-րդ Ինտերնացիոնալից։ Իր պաշտոնական նպատակն էր համարում դեմոկրատական սոցիալիզմը, որի դրույթները շարադրված են Մայնի Ֆրանկֆուրտի հիմնադիր կոնգրեսում ընդունված «Դեմոկրատական սոցիալիզմի նպատակների ու խնդիրների մասին» հռչակագրում, որում նշված էր, որ «սոցիալիստների համար միևնույնն է, թե որտեղից են նրանք վերցնում իրենց համոզմունքները հասարակական հարաբերությունների մարքսիստական թե այլ վերլուծություններից կամ էլ կրոն, և հումանիստական սկզբունքներից։ Սոցիալիստական ինտերնացիոնալը և նրան անդամագրված կուսակցությունները տեսության մեջ և գործնականում հանդես են գալիս բանվոր դասակարգի և բուրժուազիայի միջև դասակարգային հաշտության և համագործակցության օգտին»։
Ֆրանկֆուրտի հռչակագրում ասված է, որ «դեմոկրատական սոցիալիստները համընդհանուր խաղաղության հաստատումն ընդունում են որպես մեր ժամանակի կարևորագույն խնդիրը»։
Խորհրդային շրջանի ինտերնացիոնալի գաղափարական դիրքերում տեղաշարժեր սկսեցին նշմարվել 70-ական թվականների սկզբին։ Դրա խորհրդի նստաշրջանը (1971, Հելսինկի) և 12-րդ կոնգրեսը (1972, Վիեննա) պնդում էին, որ անհրաժեշտ է հավատարիմ մնալ են տարբեր հասարակարգերի պատկանող պետությունների խաղաղ գոյակցության սկզբունքին։ Ավելի ուշ Սոցիալիստական ինտերնացիոնալի ղեկավարները մասնակցել են Եվրոպայում անվտանգության և համագործակցության խորհրդակցություն հրավիրելու նախապատրաստմանն ու անցկացմանը։ 1978 թ. ապրիլին Հելսինկիում կայացել է զինաթափման վերաբերյալ Սոցիալիստական ինտերնացիոնալի կոնֆերանսը, ավելի ուշ ստեղծվել Զինաթափման հարցերով խորհուրդ։ Սոցինտերնի արտաքին քաղաքական գործունեության մեջ առանձին տեղ է հատկացվել Ասիայի, Աֆրիկայի և Լատինական Ամերիկայի երկրների ժողովուրդների ազատագրական պայքարին և «երրորդ աշխարհի» խնդիրներին։
Սոցիալիստական ինտերնացիոնալի բյուրոն 1973 թ. փետրվարին Չիլիում գումարած նիստում հայտարարել է, որ պաշտպանում է «լատինաամերիկյան ժողովուրդների շարժումն անկախության և սոցիալական առաջադիմության համար»։ Հետագայում սատարել է Նիկարագուայում և Սալվադորում տեղի ունեցած հեղաշրջումների փորձերը։
Սոցիալիստական ինտերնացիոնալի խորհուրդը և բյուրոն 1956 թ. «Սոցիալիզմ և կոմունիզմ» փաստաթղթում մերժել են ԽՄԿԿ 20-րդ համագումարի կոչը սոցիալիստների և կոմունիստների համագործակցության վերաբերյալ, ընդգծելով, որ բացառում են կոմունիստական կուսակցությունների հետ համագործակցության բոլոր ձևերը։ Չնայած դրան, մի շարք երկրների սոցիալիստական և սոցիալ-դեմոկրատական կուսակցություններ (ճապոնիա, Ֆրանսիա, Իտալիա, Արևելյան Գերմանիա) առանձին հարցերում համագործակցում էին խորհդային կոմունիստների հետ։ Սոցիալիստական ինտերնացիոնալի բյուրոն 1972 թվականին ընդունել է որոշում, որ սոցիալիստական և սոցիալ-դեմոկրատական կուսակցություններն ազատ են այլ կուսակցությունների հետ իրենց երկկողմանի հարցերը որոշելիս։ Այնուամենայնիվ կոմունիստների հետ համագործակցելու հարցը շարունակում էր մնալ սուր հակասությունների առարկա Սոցիալիստական ինտերնացիոնալի ներսում։ Պաշտոնական օրգանն է «Սոշըլիսթ ըֆեարս» («Socialist Affairs») բյուլետենը (մինչև 1971 թվականը՝ «Սոշըլիսթ ինթերնեյշընըլ ինֆորմեյշըն», «Socialist International Information»)։
Կատեգորիա:Միջազգային կազմակերպություններ Կատեգորիա:Սոցիալիստական ինտերնացիոնալ Կատեգորիա:Սոցիալիզմի պատմություն Կատեգորիա:Լոնդոն
Տաքսի 3
Սյուժե
Էմիլյենը տարված է Մարսելի բանկերը թալանող Սանտա Կլաուսների ավազակախմբի որոնման աշխատանքներով և նույնիսկ չի նկատում Պետրային, որն ամեն կերպ ձգտում է նրան, ակնարկել, որ երեխայի է սպասում։ Այդ նույն ժամանակ Լիլին հեռանում է Դանիելից՝ վերջինիս մեղադրելով նրանում, որ իր ողջ ժամանակն անց է կացնում մեքենայի մոտ։ Առավոտյան Դանիելն իմանում է, որ Լիլին հղի է։
Էմիլյենը սխալմամբ ձերբակալում է կոմիսար Ժիբերին, որ Սանտա Կլաուսի դիմակ էր հագել ավազակախմբի անդամների հետ մտերմանալու մտադրությամբ։ Որոշ ժամանակ անց Ժիբերի մոտ է գալիս ասիացի լրագրող Քիուն. հետագա մի քանի օրվա ընթացքում վերջինս պատմություն պիտի գրի Մարսելի ոստիկանների մասին։
Աղբյուրներ
Կատեգորիա:Ֆրանսիական ֆիլմեր Կատեգորիա:2003 ֆիլմեր Կատեգորիա:Ֆրանսերեն ֆիլմեր Կատեգորիա:Լյուկ Բեսոնի ֆիլմեր Կատեգորիա:Ֆրանսիական կինոկատակերգություններ Կատեգորիա:Բադի մուվի Կատեգորիա:Ֆրանսիայում նկարահանված ֆիլմեր Կատեգորիա:EuropaCorp ֆիլմեր Կատեգորիա:2000-ականների կինոկատակերգություններ Կատեգորիա:Ֆիլմեր ոստիկանների մասին Կատեգորիա:Ֆրանսիական քրեական ֆիլմեր
Յուլիուս Մոզեն
Յուլիուս (Յուլի) Մոզեն (Julius Mosen, նաև Մոզես (Moses, ), գերմանացի բանաստեղծ, դրամատուրգ և իրավաբան։ Ավստրիական Տիրոլ նահանգի օրհներգի տեքստի հեղինակը։
Կենսագրություն
Յուլիուս Մոզենը ծնվել է 1803 թվականի հուլիսի 8-ին Մյուլենթալում՝ տեղի դպրոցի ուսուցչի և հոգևորականի ընտանիքում։ Սկզբում սովորել է Պլաուեն գիմնազիայում, այնուհետև Ենայի համալսարանում սովորել է իրավաբանություն ։
1831 թվականին Կորենի դատավորից ստացել է քարտուղարի պաշտոն՝ դառնալով առաջին հրեաներից մեկը, որը Գերմանիայում զբաղեցրել է այդպիսի պաշտոն ։
1844 թվականից Մոզենը եղել է Օլդենբուրգ քաղաքի թագավորական թատրոնի, որի համար գրել է մի շարք պատմական դրամաներ, մշտական աշխատակիցը։ Հայտնի դրամաներից են «Cola Rienzi»-ը, «Don Johann von Oesterreich»-ը և «Kaiser Otto III»-ը ։
Բացի այդ, Յուլիուս Մոզենը հրատարակել է բանաստեղծությունների ժողովածու, որն ունեցել է մի քանի հրատարակություն։ Գրել է մի շարք վիպակներ և պատմվածքներ, որոնցից այդ ժամանակ ընթերցողների շրջանում սիրված էր պատմական «Der Kongress von Verona» (1842) գիրքը ։
Հայտնի են նաև նրա խորհրդանշական «Ritter Wahn» (1831) և «Ahasver» (1838) պոեմները՝ երկուսն էլ, ըստ Ֆ. Ֆ․ Ֆիդլերի՝ գրված են «գեղեցիկ լեզվով և հարստացված նկարներով» ։ Բնության հովվերգական պատկերներում (օրինակ՝ Bilder im Moose) գերակշռում է մի խորհրդավոր հեքիաթային տարր ։
1863 թվականին լույս է տեսել Մոզենի ստեղծագործությունների ամբողջական ժողովածուն՝ 8 հատորով, իսկ 1880 թվականին՝ նոր հրատարակությունը՝ 6 հատորով ։
Յուլիուս Մոզենը մահացել է 1867 թվականի հոկտեմբերի 10-ին Օլդենբուրգ քաղաքում։
Բանաստեղծի մահից անմիջապես հետո Պլաուեն քաղաքում տեղադրվել է Մոզենի բրոնզե կիսանդրին։
Արտաքին հղումներ
Կատեգորիա:Հուլիսի 8 ծնունդներ Կատեգորիա:1803 ծնունդներ Կատեգորիա:Գերմանիայում ծնվածներ Կատեգորիա:Հոկտեմբերի 10 մահեր Կատեգորիա:1867 մահեր Կատեգորիա:19-րդ դարի բանաստեղծներ Կատեգորիա:Գերմանացի բանաստեղծներ Կատեգորիա:Գերմանացի դրամատուրգներ Կատեգորիա:Գերմանացի իրավաբաններ Կատեգորիա:Գերմանալեզու բանաստեղծներ Կատեգորիա:Գերմանալեզու գրողներ Կատեգորիա:Բանաստեղծներ այբբենական կարգով
Ակվավիվա Պլատանի
Ակվավիվա Պլատանի (Acquaviva Platani), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 1231 մարդ (2008 թվականի տվյալներով), բնակչության խտությունը 88 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 93010։ Հեռախոսային կոդ՝ 0934։
Ժողովրդագրություն
Բնակչության աճը
Արտաքին հղումներ
Կատեգորիա:Սիցիլիայի քաղաքներ
Մոնաստիեր դի Տրևիզո
Մոնաստիեր դի Տրևիզո  (Monastier di Treviso), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 3554 մարդ, խտությունը՝ 142 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 31050, հեռախոսային կոդ՝ 042:
Կոմունայի հովանավորն է Սուրբ Վալենտին Տեռնիացին։ Տոնը նշվում է փետրվարի 14-ին։
Ծանոթագրություններ
Կատեգորիա:Իտալիայի բնակավայրեր
Վալբերգ (Նուռլան)
Վալբերգ (նախկինում Վալդբերգ) նախկին համայնք Վեստվագոյա կղզու վրա, Նորվեգիայի Նուռլան ֆյուլքեում։ Այն կազմված է եղել ներկայիս Վեստվագոյ համայնքի արևելյան մասից։ Համայնքի գլխավոր եկեղեցին Վալբերգի եկեղեցին է։
Պատմություն
Վալդբերգ համայնքը ստեղծվել է 1927թ․ Բորգե համայնքի բաժանման միջոցով։ Նոր համայնքն ի սկզբանե ունեցել է 625 բնակիչ։ 1963թ․ հունվարի 1-ին Վալբերգը միավորվել է Բորգե, Բուքսնես և Հոլ համայնքների հետ՝ ստեղծելով Վեստվագոյ նոր համայնքը։ Մինչև միավորումը Վալբերգի բնակչությունը կազմել է 662 մարդ։
Անվանումը
Համայնքը (ի սկզբանե ծխական համայնքը) անվանվել է Վալբերգ հին ագարակի անունով, քանի որ այնտեղ կառուցվել էր Վալբերգի եկեղեցին։ Ագարակը կոչվել է մոտակ լեռան անունով։ Անվան առաջին՝ վալր տարրը նշանակում է "բազե", իսկ վերջին՝ բերգ տարրը՝ "լեռ"։
Կատեգորիա:1927 թվականին հիմնադրված բնակավայրեր
Գագիկ Ղազարյան
Գագիկ Հովհաննեսի Ղազարյան, հայ քանդակագործ։
Արվեստաբան Վիգեն Ղազարյանի եղբայրն է։
Կենսագրություն
1965 թվականին ավարտել է Երևանի գեղարվեստի ուսումնարանը, 1972 թվականին՝ Լենինգրադի գեղանկարչության, քանդակագործության և ճարտարապետության ինստիտուտը։ 1977 թվականից դասավանդում է Երևանի գեղարվեստի ակադեմիայում, 1998 թվականից՝ պրոֆեսոր, 1990-1994 թվականներին՝ դեկան։ 1992-1998 թվականներին Հայաստանի նկարիչների միության քանդակագործության մասնաճյուղի նախագահ, 1998 թվականից՝ վարչության քարտուղար ։
Ստեղծագործություններ
Ստեղծել է դեկորատիվ-մոնումենտալ գործեր։ Գրաֆիկաներում և քանդակներում դոմինանտ է մարդը՝ որպես գաղափարական ու նյութականի միակ, ամենահիմնավոր ու եսակենտրոն առեղծված ։ Գործերից տեղադրված են Մոսկվայում («Կոխ», 1979), Յալթայում («Անմահական խնձոր», 1981), Իջևանում («Իջևանյան հուշապատկերներ», 1986), Երևանում («Արքայադուստրը հավալուսնով», 1994), Արցախում («Արցախի վերածնունդը», 1996), Փոթիում («Հրեշտակներ», 1998)։
Արտաքին հղումներ
Կատեգորիա:Հայ քանդակագործներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Հայաստանի նկարիչների միության անդամներ
Իվանովկա (գյուղ, Կրասնոլիմանի շրջան)
Իվանովկա (Іванівка), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Իվանովկա գյուղում բնակվում էր 129 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոլիմանի շրջանի բնակավայրեր Կատեգորիա:Ուկրաինայի գյուղեր
(8901) 1995 UJ4
(8901) , աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 20-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 3,001718 ա. մ., առավելագույնը մոտենում է 2,8493 ա. մ. հեռավորության վրա և հեռանում 3,1542 ա. մ. ։ Արեգակի շուրջ մեկ ամբողջական պտույտ է կատարում 1899,56 երկրային օրվա ընթացքում, իր ուղեծրով շարժվելով միջինում 0,189517 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,45° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(457) Ալլեգենիա
(457) Ալլեգենիա (Alleghenia), աստերոիդ աստերոիդների հիմնական գոտում։ Հայտնաբերվել է 1900 թվականի սեպտեմբերի 15-ին Մաքս Վոլֆի և Առնոլդ Շվասմանի կողմից Հայդելբերգում ։
Միջին հեռավորությունը Արեգակից կազմում է 3,09502 ա. մ., առավելագույնը մոտենում է 2,5526 ա. մ. հեռավորության վրա և հեռանում 3,6375 ա. մ. ։ Արեգակի շուրջ մեկ ամբողջական պտույտ է կատարում 1988,81 երկրային օրվա ընթացքում, իր ուղեծրով շարժվելով միջինում 0,181013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,92° անկյուն։
Արտաքին հղումներ
Կատեգորիա:1900 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Առնոլդ Շվասմանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալանկարա
Ալանկարա (սանսկրիտ՝ «զարդարում, հարստացում» ), հին և մասամբ արդի Հնդկաստանի պոեզիայում ոճական կանոնների համակարգ, որը կիրառվում է չափածոյի կամ գեղարվեստական արձակի արտահայտչականության հարստացման նպատակով։ Ալանկարայի համակարգը կազմված է երկու մասից՝ արտալանկարա՝ բառի իմաստը զարդարող հնարանքներ ու միջոցներ (համեմատություն, փոխաբերություն (մետաֆոր), չափազանցություն (հիպերբոլ), բառախաղ և այլն), և շաբդալանկարա՝ բառի հնչեղությունը զարդարող միջոցներ (բաղաձայնույթ (ալիտերացիա), առձայնույթ (ասոնանս), հանգեր և այլն) ։
Առաջին հիշատակությունը հանդիպում «Բհարատիյանատյաշաստրա» քննախոսության մեջ, որը թվագրվում է 3-5-րդ դարերի ։
Արտաքին հղումներ
Կատեգորիա:Հնդկական գրականություն Կատեգորիա:Հին Հնդկաստան
Սեն Մարտեն սու Վիգարու
Սեն Մարտեն սու Վիգարու (Saint-Martin-sous-Vigouroux), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 260 մարդ, բնակչության խտությունը` 13.48 մարդ/կմ²։ Բնակավայրը զբաղեցնում է 19.29 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 29 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 127 աշխատունակ (15-64 տարեկան) բնակիչ, որոնցից ակտիվ էին 89-ը, իսկ ոչ ակտիվները` 38։ Ակտիվության ցուցանիշը կազմում է 70,1 %։ 89 աշխատունակ մարդկանցից աշխատել է 85 անձ (45 տղամարդ և 40 կին)։ Գործազուրկ են եղել 4 անձ (1 տղամարդ և 3 կին)։ 38 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արիա Շահգասեմի
Արիա Շահգասեմի (Aria Shaghasemi, ), ամերիկացի դերասան, երաժիշտ և երգիչ։ Հայտնի է դարձել 2018 թվականին «Առաջնածինները» հեռուստասերիալի 5-րդ եթերաշրջանում և սփին օֆում՝ «Ժառանգություն» հեռուստասերիալում կատարած Լենդոն Կիրբիի դերի շնորհիվ ։
Կենասագրություն
Ավագ դպրոցն ավարտելուց հետո ընդունվել է Հարավային Օրեգոնի համալսարանի թատերական բաժինը, հետո ընդունվել է Նյու Յորքի Նեյբորհուդ դրամատիկ թատերական դպրոց։ Ուսանողական տարիներին աշխատել է որպես բարմեն Նյու Յորքի մի շարք ռեստորաններում։ Աշխատել է որպես պրոդյուսերի օգնական 2015 թվականի «Վակադեմիա» ֆիլմում։
Կարիերա
Իր առաջնաելույթը կատարել է 2015 թվականին՝ 19 տարեկան հասակում «Հիշեք ամեն ինչ» հեռուսատասերիալում։ Հաջորդ տարում նկարահանվել է «Կարգ ու կանոն» հեռուստասերիալում։
Մեկ տարի անց կատարել է Լենդոն Կիրբիի դերը «Առաջնածինները» հեռուստասերիալի 5-րդ և ավարտական եթերաշրջանում ։ 2018 թվականին կրկնել է դերը «Ժառանգություն» հեռուստասերիալում, որը հանդիսանում է «Առաջնածինները» և «Վամպիրի օրագրերը» հեռուստասերիալների սփին օֆը ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի երաժիշտներ Կատեգորիա:Ամերիկացի երգիչներ Կատեգորիա:Ամերիկացի հեռուստատեսային դերասաններ
Դիանոպոլիս
Դիանոպոլիս  (Dianópolis), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 18 100 մարդ՝ 2007 թվականի տվյալներով։ Գրավում է 3 217,179 կմ2 տարածք։ Բնակչության խտությունը՝ 5,62 մարդ/կմ²։
Պատմություն
Քաղաքը հիմնադրվել է 1884 թվականի օգոստոսի 26-ին։ Քաղաքի տոնը նշվում է օգոստոսի 26-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր Կատեգորիա:1884 թվականին հիմնադրված բնակավայրեր
Թիմոտի Սպար
Թիմոտի Բրյուս Սպար (Timothy Bruce Spahr, ), ամերիկացի աստղագետ, գիսաստղերի և աստերոիդների հայտնագործող, ով մասնակցում է CSS-ի հետազոտությանը՝ մերձերկրային աստերոիդներ գտնելու համար։ Ներկայումս աշխատում է Հարվարդ-Սմիթսոնյան աստղաֆիզիկայի կենտրոնում որպես Փոքր մոլորակների կենտրոնի տնօրեն։ 1993-2002 թվականներին նրա կողմից հայտնաբերվել է ընդհանուր առմամբ 58 աստերոիդ, որոնցից մեկը նա հայտնաբերել է մեկ այլ ամերիկացի աստղագետի՝ Կառլ Հերջենրոտերի հետ միասին ։ Բացի այդ, 1998 թվականի երկու ամսվա ընթացքում նա դարձել է միանգամից երեք գիսաստղի հայտնաբերողը՝ երկու կարճաժամկետ՝ 171P/Սպարա և 242P/Սպարա, ինչպես նաև մեկ երկարաժամկետ C/1996 R1 (Հերջենրազե-Սպա)։ 1999 և 2000 թվականներին նրան հաջողվել է հայտնաբերել հսկա մոլորակների երկու նոր արբանյակներ՝ Կալիրոեն Յուպիտերի մոտ և Ալբիորիքսը Սատուրնի մոտ։
Ի նշան իր արժանիքների՝ աստերոիդներից մեկին շնորհվել է նրա անունը՝ (2975) Սպար (2975) Spahr) ։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ Կատեգորիա:Գիսաստղ հայտնաբերողներ
Հայաստանի սեյսմականություն
Հայկական լեռնաշխարհը, որի մի մասում այժմ գտնվում է Հայաստանը, համարվում է աշխարհի սեյսմիկ ակտիվ շրջաններից մեկը և մտնում է Միջերկրածովային սեյսմիկ զոնայի մեջ։
Ըստ հարուստ պատմական տվյալների պարզ է դառնում, որ վերջին երկու հազար տարիների ընթացքում Հայկական լեռնաշխարհում ամենաուժեղ երկրաշարժը հասել է 10 բալի (12 բալային սանդղակով) (Երզնկայի տարածք)։ Երկրաշարժերը կապված են ակտիվ խորքային խզվածքներով և դրանց հատման շրջաններով։
Ընդհանուր տեղեկություններ
Հայկական լեռնաշխարհում երկրաշարժերի օջախներն ունեն ոչ խորը՝ 30-35 կմ խորություն, այսինքն դրանք գտնվում են երկրակեղևում, որի պատճառով երկրաշարժերը կոչվում են երկրակեղևային։ Առավել ինտենսիվ երկրաշարժերի օջախները գտնվում են 10-15 կմ խորություններում։ Ֆորշոկային և աֆտերֆորշոկային ակտիվությունը Հայաստանի տարածքում կարճ է տևում։ Հանրապետությունում կան տարածքներ (Զանգեզուր, Գյումրի), որտեղ ուժեղ երկրաշարժերին չեն նախորդել թույլերը։ Ոչ միշտ է, որ ուժեղ երկրաշարժերի գոտիներում թույլ ցնցումները շատ են և հակառակը, կան թույլ երկրաշարժի շրջաններ, որտեղ ուժեղ երկրաշարժերը քիչ են (Սևանի ավազան, Վարդենիսի լեռներ)։
Հանրապետության ողջ տարածքը բաժանվում է 7 և 8 բալային սեյսմիկ գոտիների։ Դրանցից են՝ Շիրակի և Արարատյան դաշտեր, Վայոց ձոր և հարավային Զանգեզուր։ 8 բալային գոտում ներառված է Հայաստանի ողջ տարածքի 70%, իսկ 7 բալային գոտում՝ 30%: Երկրաշարժերի ուժգնությունը սակայն կարող է հասնել 9-10 բալի (12 բալային սանդղակով), որը կախված է խորը խզվածքների հանգույցների հատումների հետ (Գյումրի, Զանգեզուր, Վայոց ձոր)։
Կոտրվածքներ
Փամբակ-Սևանի խզվածքի երկարությունը մոտ 370 կմ է։ Կազմված է երկու հատվածից՝ Փամբակ-Սևանի (արևմտյան), որի երկարությունը 260 կմ է, և Խոնարասարի (արևելյան)՝ 110 կմ երկարությամբ։ Սրա հետ է կապված դեռևս 5-6-րդ հազարամյակների երկրաշարշերը, ինչպես նաև Գանձակի՝ 895, 915, 1139, 1308, 1407, 1931 և 1968 թվականների երկրաշարժերը։
Ախուրյանի խզվածքի երկարությունը կազմում է 150 կմ՝ Տեկորից մինչև Ախուրյանի ջրամբար։ 950 տարիների ընթացքում այստեղ տեղի է ունեցել 26 երկրաշարժ, որից 6-ը՝ աղետալի։
Ժելտորեչենսկ-Սարիղամիշի խզվածքը սեյսմիկ և տեկտոնական մեծ ակտիվությամբ է աչքի ընկնում։ Ընդհանուր երկարությունը կազմում է 350 կմ։ Ուժեղ երկրաշարժեր են գրանցվել Սարիղամիշում, Նորմանում և Պարտիզում ։
Երկրաշարժերը Հայաստանում
Այս ցանկում թվարկված են երկրաշարժերը, որոնք տեղի են ունեցել ժամանակակից Հայաստանի տարածքում։
Ծանոթագրություններ
Կատեգորիա:Ցանկեր:Հայաստան Կատեգորիա:Հայաստանի աշխարհագրություն Կատեգորիա:Հայաստանի երկրաբանություն
Ռոժդա Ֆելաթ
Ռոժդա Ֆելաթ (Rojda Felat, ), Սիրիայի քուրդ կանանց ինքնապաշտպանական ջոկատների (YPJ) և Սիրիական ժողովրդավարական ուժերի հրամանատարը, 2011 թվականից մարտնչում է սիրիական քաղաքացիական պատերազմում Ռոժավայի (Սիրիական Քուրդիստանի) ուժերի համար և գլխավորել է Իրաքի և Լևանտի Իսլամական պետության (ԻԼԻՊ) դեմ մի քանի խոշոր արշավներ։
Վաղ տարիներ
Ռոժդա Ֆելաթը քիչ մանրամասներ է բացահայտել իր կենսագրությունից, և մենք քիչ գիտենք մինչև մարտական գործողություններին մասնակցելը իր անցյալի մասին, նույնիսկ նրա տարիքը և ծննդյան վայրը վիճելի են։ Համաձայն 2017 թվականին «The New Yorker»-ին տված հարցազրույցի ՝ Ֆելաթը ծնվել է մոտ 1977 թվականին Կամիշլիին մերձակա գյուղացիական աղքատ ընտանիքում։ Թուրքական «Ջիհան Լուրեր» գործակալությունը և իր հրամանատարական գործընկերները նրա ծննդյան պաշտոնական տարեթիվ են նշում 1980 թվականը, իսկ ծննդավայրը՝ Ալ–Հասաքան ։ Որոշ աղբյուրներ նույնիսկ պնդում են, որ Ֆելաթը ծնվել է 1962, 1966 կամ 1968 թվականներին, և ծնվել է Բաթմանում (Թուրքիա), թեև նրա մերձավորները հաստատում են, որ նա սիրիացի քրդերից է։
Իր ընտանիքի աղքատության պատճառով Ֆելաթը կարողացել է համալսարան ընդունվել համեմատաբար ուշ։ 2011 թվականի դրությամբ նա արաբական գրականություն էր սովորում Հասաքայի համալսարանում։ Ֆիլաթը պնդում է, որ մինչև սիրիական քաղաքացիական պատերազմի սկսվելը նա մտադիր է եղել ի վերջո ընդունվել ազգային ռազմական ակադեմիա և դառնալ սիրիական բանակի սպա։ 2011 թվականին Բաշշար Ասադի դեմ ապստամբության ծավալմամբ նա որոշել է հեռանալ համալսարանից և վերադառնալ իր հայրենի Կամիշլի քաղաք, որտեղ շուտով անդամագրվել է Ժողովրդավարական միությանը և նրա Ժողովրդական ինքնապաշտպանական ջոկատներին (YPG)։
Մարտեր Քոբանիի համար
Երբ քաղաքացիական պատերազմ բռնկվեց, Ֆելաթը, նախքան զենք ստանալը, ընդամենը մի քանի օր ուներ նախապատրաստվելու համար։ Նա ուղարկվեց Ալ–Հասաքա՝ ջիհադիստական ապստամբների դեմ (2012-2013 թվականներ) ռազմարշավում պայքարելու։ 2014 թվականի վերջին նա արդեն Քոբանիի կանտոնում էր՝ YPG/YPJ ուժերի կազմում, որոնք ԻԼԻՊ-ի զինյալների կողմից պաշարվել էին Քոբանի քաղաքում։ Այդ պահին Ֆիլաթը ղեկավարում էր կանանց ինքնապաշտպանության թեթևազեն ջոկատը (YPJ)՝ բաղկացած մեկ դյուժին կին–մարտիկներից։
Նա մարտնչել է Արին Միրքանի հետ, ով հայտնի դարձավ ԻԼԻՊ-ի տանկի վրա ինքնասպան հարձակմամբ։ 2015 թվականի հունվարին պաշարման բեկման պահին Ֆելաթը բեկորային վնասվածք է ստացել, իսկ նրա հինգ ենթակաները զոհվեցին։ Նրա ստորաբաժանումից փրկվածները, ի վերջո, վերադարձել են խաղաղ կյանքին, և միայն Ֆիլաթը մնացել է զինվորականների շարքերում։ Երբ YPG/YPJ-ն ԻԼԻՊ–ի դեմ հակահարձակման անցավ Քոբանիի մատույցներից, Ֆիլաթն արդեն առաջնորդում էր 45 մարտիկի, իսկ հետո՝ 300-ի։ Այդ պահից նա առաջ է քաշվել YPG/YPJ կարևորագույն դաշտային հրամանատարների շարքերում։.
Գործողություններ Արևելյան Սիրիայում և Ռակկայի գրավումը
Իրեն լավ կողմից դրսևորելով՝ Ֆելաթը արագորեն բարձրացավ հեղափոխական միլիցիայի ռազմական հիերարխիայում։ Նա մասնակցեց քրդական ուժերի առանցքային մարտերին՝ Թել-Համիսի գրավմանը, Արևելյան Ալ–Հասաքայում հարձակմանը, էտ-Թել էլ-Աբյադի վրա հարձակմանը, Էշ-Շադդադի հարձակմանը։  2016 թվականի մայիսին նա ԻԼԻՊ-ի փաստացի մայրաքաղաք Ռակկայի գրոհի առաջին փուլում գլխավորեց 15 հազար մարդուց բաղկացած միավորումների խմբավորումը։  Նրա զորքերը հաջողությամբ գրավեցին 23 գյուղ, թեպետ արդյունքում հարձակումը դադարեցվեց, քանի որ Սիրիական ժողովրդավարական ուժերը իրենց մարտիկներին տեղափոխեցին Մանբիջի ուղղությամբ՝ ավելի հաջող հարձակման, որին Ֆելաթը նույնպես մասնակցեց։ Միաժամանակ 2016 թվականի կեսերին Ալ–Հասաքայում հարսանիքի ժամանակ ԻԼԻՊ-ի ահաբեկչական հարձակումը խլեց նրա 22 հարազատների կյանքը։
Երբ 2016 թվականի նոյեմբերին ինքնապաշտպանական ուժերը հերթական արշավ սկսեցին՝ Ռակկայի գրավման գործողության երկրորդ փուլը, Ֆելաթն արդեն տասնյակ հազարավոր մարտիկներից բաղկացած խմբավորման հրամանատարն էր՝ իրականացնելով Ռակկայի հյուսիսում գործողությունների ընդհանուր ղեկավարումը։  Հենց նա էր ծրագրել Տաբկա քաղաքի, այդտեղ գտնվող ամբարտակի, ավիաբազայի և հարակից շրջանների գրոհն ու ԻԼԻՊ–ից ազատագրումը ։ Որպես YPJ–ի ստորաբաժանումների առաջատար հրամանատար՝ ղեկավարել է Ռակկայի գրոհը, որը սկսվել է դեկտեմբերի 10-ին. 2017 թվականի հոկտեմբերին Ֆելաթը ղեկավարում էր Սիրիական ժողովրդավարական ուժերի՝ Ռակկային հաջողությամբ տիրապետող համակազմը։ Ռակկայի համար մղվող մարտում հաղթանակ տանելուց հետո Ֆելաթը և նրա ընկերները Ալ–Նաիմի քաղաքային հրապարակում դրոշմվեցին Սիրիայի Դեմոկրատական ուժերի ծածանվող դրոշներով ։